recursal/SuperWikiNEXT-32B huggingface dataset:
Lagostinos cocidos
O **lagostino**  (*Melicerthus kerathurus*, Forskål, 1775; antes *Penaeus kerathurus*) é un crustáceo decápodo nadador, mariño, pertencente á familia Penaeidae, da suborde Dendrobranchiata. A súa presenza en augas galegas é ocasional e recente .

Morfoloxía
----------

O tamaño medio adoita ser duns 12,5 cm nos machos e 14 cm nas femias, pero poden alcanzar talles de 16 e 20 cm respectivamente. Son de cor amarela verdosa, con bandas transversais de cor parda nos segmentos abdominais.

A súa casca é consistente e remata nunha espiña patente, chamada *rostro*, que supera os ollos. Na marxe superior do rostro hai unha serie de 10-12 dentes, e un na parte inferior (este, en ocasións, pode faltar).

A superficie da casca presenta tres sucos lonxitudinais e catro quillas que van desde o rostro ata a marxe posterior.

As anténulas bifúrcanse en dous flaxelos curtos, de lonxitude similar, mais dúas longas antenas. Os tres primeiros pares de patas rematan nunha pequena quela  pero os outros dous pates fano nunha unlla.

As placas do abdome presentan unha quilla dorsal no caso dos tres últimos segmentos, e a quilla do sexto segmento remata nunha espiña. O telson  remata nunha forte espiña aguda, percorrida por un suco central, e ten outros tres pares de espiñas ós lados.

Notas
-----

1. ↑  Definicións no *Dicionario da Real Academia Galega* e no Portal das Palabras para *lagostino*.
2. ↑  Bañón, R. Cuesta, J.A. B. Almón, J. Pérez-Dieste, J.E Trigo e Berta, M. (2016). "First records of two decapod crustaceans, the caramote prawn Penaeus kerathurus and the blue crab Callinectes sapidus from Galician waters (NE Atlantic)". *Cahiers de Biologie Marine* **57** (4): 323-328.
3. ↑  Apéndice dos crustáceos, con forma de pinza.
4. ↑  Último segmento do abdome dos crustáceos.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Lagostino mediterráneo*** |

|  |  |
| --- | --- |
|  | Wikispecies posúe unha páxina sobre:  ***Lagostino mediterráneo*** |

* Ficha en World Register of Marine Species
* Ficha en pescaderiascorunesas.es *(en castelán)*

|  |  |
| --- | --- |
| Identificadores taxonómicos | 
* ADW: Penaeus\_kerathurus
* DORIS: 1638
* EOL: 999884
* EUNIS: 27104
* GBIF: 5178484
* iNaturalist: 506098
* IRMNG: 11233021
* ITIS: 551590
* SeaLifeBase: 14825
* TAXREF: 373586
* WoRMS: 107104

 |

|  |  |
| --- | --- |
| Identificadores | 
* UNII: P7C3R11XBC

 |
**Isaac Ángel Otero Rodríguez**, nado en Vigo o 16 de xaneiro de 1949, é un escritor galego.

Traxectoria
-----------

Licenciado en Filoloxía Románica pola Universidade de Santiago de Compostela e doutor en Filosofía e Letras pola mesma universidade coa tese *La poesía de José Hierro* (1972), foi profesor de Lingua e Literatura Española. Colaborou en *Cuadernos Hispanoamericanos*, *Faro de España*, *La Nación*, *Nueva Estafeta* e *El Pueblo Gallego*. Foi membro do Instituto Español Sanmartiniano-Madrid, da Academia Sanmartiniana de Bos Aires e da Academia Porteña del Lunfardo na Arxentina. Autor dunha extensa obra, a maior parte dela autoeditada. Recibiu o Premio Quiñones de León (1967), o I Premio Periodístico y Radiodifusión da Feira do Salmón da Estrada por "O vello e o río" (1978) e o Premio Nacional de Periodismo Julio Camba (1981).

Obras
-----

### Narrativa

* *O sorriso de Gardel*, 1988 (Premio Blanco Amor 1987).
* *Vuelo sonoro*, 1990.
* *Marisma pacífica*, 1991.
* *Reloxo de sol*, 1992.

### Poesía

* *Oración do náufrago*, 1991.
* *La Rosa de Susana*, 2011.

### Teatro

* *El elegido*, 1992.
* *A luz do tempo*, 1994.
* *El cóndor de los Andes*, 1996.
* *A la memoria de un ángel*, 2000.

### Ensaio

* *Mi hermano Casto Méndez Núñez*, 1997.

### Obras colectivas

* *Presencia de Rosalía*, 1975.

Véxase tamén
------------

### Ligazóns externas

* Ficha en galegos.info
* El vigués Isaac Otero publica su nuevo libro de poesía ‘La Rosa de Susana’

|  |  |
| --- | --- |
| Control de autoridades | 
* Wd: Q12390736
* WorldCat
* VIAF: 65231226
* BNE: XX1072671
* GND: 135765811
* ISNI: 0000 0000 5926 5709
* LCCN: n89643195
* SUDOC: 094949379

 |
**Isaac Turienzo**, nado en Xixón o 14 de febreiro de 1961, é un pianista de jazz asturiano.

Traxectoria
-----------

Criado en Avilés, desde 1987 participa en diversas formacións jazzísticas do principado e en 1988 fundou New Steps Jazz Band, sexteto que logo sería o cuarteto formado por Szabolcks Korkos, Félix Morales e Miguel Ogando, e que co nome de New Steps Jazz Quartet representou a Asturias en varios certames jazzísticos. Até que en 1990 formou o Isaac Turienzo Trio (que agora inclúe a Miguel Ángel Chastang no baixo e Paulo Bandeira na batería) e leva desde aquela tocando Jazz por todo o mundo. En 1998 estreou *Concerto para Trío de Jazz e Cuarteto de Corda* xunto aos solitas dos virtuosos de Moscova.

Foi un dos pianistas elixidos para participar no concerto *Pianos para Tete* celebrado no Colexio San Xoán Evanxelista de Madrid.

Discografía
-----------

* *Punto y Seguido* Isaac Turienzo Trio (1996)
* *Con Angel* Isaac Turienzo Trío & Savoy String Quartet. Asturias, La Factoria, 1999
* *Made in Asturies*
* *Jazz de raíz* (2006) con Tino di Geraldo e Miguel Angel Chastang.

---

|  |  |
| --- | --- |
| Este artigo tan só é un bosquexo |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q11176151
* Discogs: 5057206

 |
**Isaac Prado Villapol**, nado en Ferreira do Valadouro en 1932 e finado o 2 de xullo de 2015, foi un médico e político galego.

Traxectoria
-----------

Chegou ao Vicedo como médico a finais dos anos sesenta. Foi nomeado alcalde nos últimos anos do franquismo. Presentouse ás primeiras eleccións democráticas por UCD sendo elixido alcalde e mantívose no cargo ata 2001. En 1983 púxolle o seu nome a unha rúa: "Doctor Prado Villapol". En 1999 o PPdeG decidiu prescindir de Prado Villapol para as eleccións municipais ante as irregularidades que presentaba a súa xestión. Ante a negativa dos populares, presentou unha candidatura independente que acadou a maioría absoluta, Independendientes por O Vicedo (IPV, coincidindo coas súas propias iniciais).

En abril de 2000 foi condenado a cinco anos e tres meses de cadea por delitos continuados de prevaricación, malversación e falsidade continuada e presentou a súa dimisión en xaneiro de 2001. Ingresou en prisión en 2001, condenado a dous anos e seis meses por un delito de atentado contra a autoridade, logo de ameazar de morte ao fiscal xefe da Audiencia Provincial de Lugo, Jesús García Calderón.

En novembro de 2004 a Audiencia obrigouno a devolver ao Concello o que cobrou pola venda dunha parcela destinada á construción do cuartel da Garda Civil e pola casa do médico.

|  |  |  |
| --- | --- | --- |
| Predecesor:**?** |  **Alcalde do Vicedo** 1975 - 2001 | Sucesor:**José Jesús Novo Martínez** |

Notas
-----

1. ↑  "El exalcalde de O Vicedo Prado Villapol será enterrado este viernes en O Valadouro", artigo en *El Progreso*, 3 de xullo de 2015 *(en castelán)*.

Véxase tamén
------------

### Outros artigos

* Eleccións municipais no Vicedo

### Ligazóns externas

* Reportaxe en *El País*
* O final de Prado Villapol, ex alcalde do Vicedo en *A Nosa Terra*
Bailarina realizando a danza Kuchipudi.
**Kuchipudi** (కూచిపూడి en telugu) é unha danza clásica da India propia do estado de Andhra Pradesh, na India, aínda que tamén é popular nos estados meridionais do país. Ten orixe no século XVII.

Etimoloxía
----------

Kuchipudi fai referencia á vila homónima no Divi Taluka do Distrito de Krishna, da cal toma o nome.

Características
---------------

A danza adoita comezar con rituais teatrais, despois dos cales cada un dos personaxes aparece no escenario e se presenta a si mesmo cun *dharavu* (unha pequena composición musical e de baile). O baile acostuma acompañarse con música carnática, típica do sur do país. Xunto coa interpretación do cantante, tamén se toca o mridangam (un instrumento clásico de percursión do sur da India), o violín, a frauta e o tambura.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kuchipudi Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***India*** |

### Ligazóns externas

* Kuchipudi en YouTube

|  |  |
| --- | --- |
| Control de autoridades | 
* Wd: Q1145471
* BRE: 2124318
* EBID: ID
* JSTOR: kuchipudi

 |
**Horacio Tenreiro Arias-Uría**, finado en Madrid o 6 de febreiro de 1939, foi un avogado e político galego.

Traxectoria
-----------

Durante a ditadura de Primo de Rivera foi concelleiro da Coruña, foi nomeado deputado provincial e elixido presidente da Deputación da Coruña o 16 de outubro de 1926. Foi membro da Asemblea Nacional Consultiva como representante das Deputacións provinciais (1927-1929). Dimitiu como deputado provincial en xaneiro de 1929. Na República integrouse en Renovación Española. O golpe de Estado do 18 de xullo de 1936 sorprendeuno en Madrid, onde finou o 6 de febreiro de 1939.

|  |  |  |
| --- | --- | --- |
| Predecesor:**Aquilino Caruncho Crosa** |  **Presidente da deputación da Coruña** 1926 - 1929 | Sucesor:**Emilio Romay Montoto** |

Vida persoal
------------

Casou con María del Carmen Molezún Núñez en 1907.

Notas
-----

1. ↑  *El Correo Gallego*, 15-3-1939, p. 3.
2. ↑  *El Ideal Gallego*, 5-2-1942, p. 3.
3. ↑  *Diario de Pontevedra*, 30-12-1907, p. 2.

|  |  |
| --- | --- |
| Control de autoridades | 
* Wd: Q20535267
* Arquivo Histórico de Deputados (1810-1977): 112850

 |
O cantante en 2013.
**Horace Andy**, nado en Kingston o 19 de febreiro de 1951, é un cantante xamaicano de reggae.

Traxectoria
-----------

Tivo destacado éxitos como "Government Land", "You Are My Angel" ou "Skylarking". Andy comezou a gravar discos a finais da década de 1960. Rastafari devoto como moitos outros cantantes do reggae, en moitas das letras das súas cancións falan sobre a relixión e xustiza social. Desde mediados os anos 90 Andy atopou unha nova xeración de fans grazas aos seus traballos con Massive Attack, un dos grupos pioneiros do trip-hop.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Horace Andy Modificar a ligazón no Wikidata*** |

* MySpace do artista *(en inglés)*

|  |  |
| --- | --- |
| Control de autoridades | 
* Wd: Q353454
* WorldCat
* VIAF: 12490692
* AllMusic: mn0000219528
* BNF: 138907880
* Discogs: 649523
* Europeana: ID
* GND: 134976304
* IMDb: nm1580554
* ISNI: 0000 0000 5513 3258
* LCCN: n79140546
* MusicBrainz: ID
* NKC: xx0014706
* SNAC: w6c287d7
* Songkick: 117537
* SUDOC: 139278346

 |
Un **gránulo azurófilo** é un gránulo celular doadamente tinguible coa tinguidura Romanowsky. Nos glóbulos brancos do sangue (e nas zonas hipercromatínicas), a tinguidura da célula dá a estas partes unha cor con tons bordeos, borgoña ou merlot. No caso dos neutrófilos os gránulos azurófilos conteñen unha ampla variedade de defensinas antimicrobianas, que se fusionan cos vacúolos fagocíticos. Os gránulos azurófilos poden conter mieloperoxidase, fosfolipase A2, hidrolases ácidas, elastase, defensinas, serina proteases neutras, proteína que incrementa a permeabilidade/bactericida, lisozima, catepsina G, proteinase 3 e proteoglicanos.

Os gránulos azurófilos das células da liña mielocítica granulocitica tamén se denominan **gránulos primarios**.

Células en réptiles
-------------------

Ademais, o termo "azurófilo" pode referirse a un tipo de células especial que se encontran só en réptiles, chamadas células azurófilas. Estas células son similares en tamaño ás denominadas heterófilas, con abundante citoplasma que pode ser desde finamente a groseiramente granular e ás veces pode conter vacúolos. Os gránulos poden darlle ao citoplasma da célula un ton púrpura, especialmente na rexión externa. Ocasionalmente, as células azurófilas presentan citoplasma vacuolado.

Notas
-----

1. ↑  "Phagocytes-Neutrophils". Arquivado dende o orixinal o 21 de agosto de 2008. Consultado o 29 de decembro de 2020.
2. ↑  John P. Greer; Maxwell Myer Wintrobe (1 December 2008). *Wintrobe's clinical hematology*. Lippincott Williams & Wilkins. p. 173. ISBN 978-0-7817-6507-7. Consultado o 10 November 2010.
3. ↑  Bonnie Ballard; Ryan Cheek (May 4, 2010). *Exotic Animal Medicine for the Veterinary Technician* (2 ed.). Wiley-Blackwell. p. 391. ISBN 978-0813822068.

Véxase tamén
------------

### Outros artigos

* Gránulo (bioloxía)
* Lisosoma
* Gránulo específico
* Desgranulación de neutrófilos

|  |  |
| --- | --- |
| Control de autoridades | 
* Wd: Q4833117
* MAG: 174106267

 |


  


---

|  |  |
| --- | --- |
| Este artigo tan só é un bosquexo |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Guabonito** é un accidentes anular brillante da lúa Titán do planeta Saturno.

Animación entre as vista de Guabonito en radar e en infravermello, cabe sinala-lo parecido entre ambos tipos de imaxes.
Guabonito foi visto por primeira vez a través de imaxes tomadas pola sonda *Cassini* en outubro do 2004 e foi observado en varias ocasións máis con posterioridade. Este accidente xeolóxico de aneis concéntricos duns 90 km de ancho está situado na rexión escura de Shangri-La, preto da fronteira con Xanadu, está centrado a 10,9° Latitude Sur , 150,8° Lonxitude Oeste. Actualmente pénsase que este accidente xeolóxico podería ser un cráter de impacto parcialmente, as partes brillantes serían as cristas dos bordos do cráter.

Guabonito foi observado con radar por parte da Cassini o 30 de abril de 2006.

Guabonito recibe o seu nome da deusa dos mares do pobo taíno.

Comparativa dunha vista de Shikoku Facula e Guabonito, variando entre o infravermello (onde se pode apreci-la forma semellante a Gran Bretaña de Shikoku) e a imaxe moito máis nítida do radar da Cassini.
Mapa cos nomes dos principais accidentes xeolóxicos de Titán.

Citas
-----

1. ↑  The Planetary Society. (www.planetary.org) (ed.). "Cassini RADAR: Another Flyby, Another Completely Different View of Titan" (en inglés). Arquivado dende o orixinal o 29/08/2006. Consultado o 19/04/2010.

Véxase tamén
------------

### Outros artigos

* Cráter
* Titán
* Lista dos accidentes xeolóxicos de Titán

### Ligazóns externas

* Artigo sobre as imaxes tomadas polo radar da Cassini de varios accidentes xeolóxicos de Titán. *(en inglés)*
* Imaxe de radar de Guabonito feita pola Cassini. *(en inglés)*

|  |  |
| --- | --- |
| Control de autoridades | 
* Wd: Q276651
* GPN: 7017

 |
Gráfico de Pournelle, co estatismo (que vai desde "o maior dos males" ó "culto ó Estado") e o racionalismo (que vai desde o irracional ó racionalismo absolutista) como eixes (en inglés).
O **gráfico de Pournelle**, desenvolvido por Jerry Pournelle, é un sistema de coordenadas en dúas dimensións que se utiliza para distinguir as ideoloxías políticas. É similar ó gráfico de Nolan, que tamén é un gráfico bidimensional, coa diferenza de que o *eixe X* (chamado estatismo) se refire á actitude ante o Estado e o goberno centralizado (sendo o extremo da dereita o culto polo Estado) e o extremo esquerdo a idea do Estado como "o maior dos males", preferindo a liberdade individual - a diagonal do gráfico de Nolan e o *eixe Y* (chamado racionalismo) refírense ó grao en que se cre que os problemas da sociedade poden ser ou serán resoltos mediante o uso da razón (sendo o extremo superior a completa confianza no progreso social planificado —o poder da razón para formar unha comunidade— e o extremo inferior o escepticismo cara a aqueles esquemas, os que son vistos como utópicos); ademais, aqueles na parte superior deste eixe tenden a desprenderse do costume tradicional, se non entenden a que propósito serve (considerándoo anticuado e probablemente inútil), mentres que os da parte inferior tenden a manter o costume (considerándoo probado polo tempo e probablemente útil).

A clasificación das ideoloxías políticas segundo este gráfico dáse en catro cuadrantes:

1. Cuadrante superior dereito - *alto estatismo e alta racionalidade*: Ideoloxías "de esquerda", como o progresismo ("liberais" en inglés norteamericano), o socialismo e o comunismo.
2. Cuadrante dereito inferior - *alto estatismo e baixa racionalidade*: Ideoloxías "de dereita" como o conservadorismo, o fascismo e o nazismo.
3. Cuadrante inferior esquerdo - *baixo estatismo e baixa racionalidade*: Ideoloxías "de esquerda" como o anarquismo clásico (ou anarcosocialismo) e a contracultura.
4. Cuadrante superior esquerdo - *baixo estatismo e alta racionalidade*: Ideoloxías "de dereita" como o libertarianismo e o obxectivismo.

Segundo esta teoría, a diferenza entre pouca ou moita racionalidade hai que enfocala a teorías que fan fincapé na parte sentimental e na acción, fronte a teorías que fan fincapé na parte lóxica e na teoría.

Véxase tamén
------------

### Outros artigos

* Compás político
* Gráfico de Nolan
* Espectro político

### Ligazóns externas

* Os eixes políticos de Pournelle (en inglés)
**María Gloria Lago Cuadrado** é unha profesora galega, presidenta e voceira da asociación Galicia Bilingüe e da plataforma Hablamos Español.

Traxectoria
-----------

Filla de Román Lago Álvarez e neta de Román Lago Cabral, dous dos principais procesados polo caso do metílico, en 2009 publicou *El reloj de cuco*, unha historia novelada da vida da familia Lago e do proceso xudicial, nun intento de vindicar a imaxe da familia. Na súa mocidade militou en Coalición Galega. É profesora de inglés nun instituto de Vigo. Coñecida por ser a presidenta e voceira de Galicia Bilingüe, asociación que fundou en xullo de 2007.

Polémicas
---------

Gloria Lago é coñecida por defender abertamente a partidos e asociacións de corte españolista, defensores da unidade de España e contrarios ás manifestacións culturais e lingüísticas periféricas. No ano 2011 insinuou que o PPdeG ofrecéralle un posto na lista ás eleccións galegas de 2012, cun escano asegurado. Dous anos máis tarde valorou entrar en política, e soaron os nomes do PPdG e de UPyD como posibles destinos da viguesa. Porén, non rematou en ningún destes partidos.

No ano 2014 cualificou de xenófobo a Castelao no seu blog persoal, e aos seus defensores de "talibáns galaicos". Na mesma publicación atacou a referencia a que as "linguas co-oficiais deban ser obxecto de especial respecto e protección", pronunciada por Filipe VI no seu discurso de proclamación.

En novembro de 2014 foi a encargada de ler o manifesto *Libres e iguales* en Vigo, en contra da consulta soberanista catalá, que calificou de "agresión á democracia" e de "mutila-los seus dereitos". A concentración reuniu a unhas 20 persoas.

No mesmo mes comezou a campaña "Adopta un topónimo español", atacando a Lei de normalización lingüística, aprobada por unanimidade en 1983, e que establecía a oficialidade dos topónimos en galego.

En xaneiro de 2015 definiu ao Apalpador coma un *guarrillo pederasta* (porquiño pederasta) no seu blog.

Notas
-----

1. ↑  *La campaña de "Hablamos Español" llega a Baiona tras generar conflicto en Sanxenxo*, *Faro de Vigo*, 23 de agosto de 2018 *(en castelán)*.
2. 1 2  "Gloria Lago valora militar en política" *Galicia Confidencial*
3. ↑  Perfil de Gloria Lago no seu blogue *(en castelán)*.
4. 1 2  "¿Quién financia a Galicia Bilingüe?" Arquivado 14 de novembro de 2015 en Wayback Machine. artigo en *la Voz de Galicia*, 20 de xullo de 2011 *(en castelán)*.
5. ↑  "Gloria Lago chama xenófobo a Castelao no seu blogue", artigo en *La Voz de Galicia*, 21 de xuño de 2014.
6. ↑  "Felipe VI y el xenófobo Castelao", post no blog de Gloria Lago, xuño de 2014 *(en castelán)*.
7. ↑  "Libres e Iguales se concentra ´contra la agresión de la Generalitat´ el 9-N", artigo en *Faro de Vigo*, 9 de novembro de 2014 *(en castelán)*.
8. ↑  "¡Adopta un topónimo español!", post no blog de Gloria Lago, novembro de 2014 *(en castelán)*.
9. ↑   La Universidad y hasta ¡los Reyes Magos! puestos al servicio del nacionalismo, post no blog de Gloria Lago, xaneiro de 2014 *(en castelán)*.

Véxase tamén
------------

### Outros artigos

* Galicia Bilingüe
* Nacionalismo español

### Ligazóns externas

* Blog de Gloria Lago
Unha **hiperligazón**, ou simplemente **ligazón**, é unha referencia nun sistema de hipertexto que permite acceder automaticamente a un documento desde outro. Adóitanse empregar amplamente na World Wide Web para ir dunha páxina web a outra con tan só un clic. Normalmente as hiperligazóns diferéncianse facilmente nos textos porque aparecen subliñadas e/ou noutra cor; ademais, cando se coloca sobre eles, o punteiro do rato transfórmase nunha man.

Véxase tamén
------------

### Ligazóns externas

* *The Expert's Guide to Using Hyperlinks* *(en inglés)*
* Hyperlink Project *(en inglés)*

---

|  |  |
| --- | --- |
|  |  *Este artigo sobre informática é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q102014
* EBID: ID
* GEC: 0153099
* GND: 4617682-2
* JSTOR: hyperlinks
* MAG: 30088001

 |
Cartel co hipergaleguismo *\*pubrico*.
Os **hipergaleguismos** ou **hiperenxebrismos** son vocábulos creados en galego como consecuencia da aplicación inaxeitada de regras de analoxía co castelán. Este tipo de creacións, que nacen do afán diferencialista con respecto ó castelán, son rexeitadas pola norma. Por exemplo, se o habitual é que as palabras rematadas en -ina do castelán en galego rematen en -iña, aplícaselle a regra a palabras que, por razóns de historia da lingua galega, non se forman dese xeito (*gasoliña*). 

Afectan case exclusivamente á lingua escrita, e de forma moi especial aos rexistros cultos. Porén, tamén abundan nos rexistros informais e de nivel vulgar (mais a maioría son raros en falantes que teñen o galego por lingua materna):

Son hipergaleguismos e, por tanto, incorrectos, os seguintes exemplos:

| Hipergaleguismo | Forma correcta |
| --- | --- |
| \*brilar | brillar |
| \*destiño | destino |
| \*estrano | estraño |
| \*gasoliña | gasolina |
| \*hourizonte | horizonte |
| \*humán | humano |
| \*urbán | urbano |
| \*semán | semana |
| \*inconvinte | inconveniente |
| \*primaveira | primavera |
| \*sinceiro | sincero |
| \*zoa (subs.) | zona |
| \*abandoar | abandonar |
| \*púbrico | público |

| * v
* c
* e
Desviacións respecto á norma |
| --- |
| Lusismo (v. tamén Reintegracionismo) ·  Hipergaleguismo ·  Arcaísmo ·  Vulgarismo ·  DialectalismoCastelanismo (fonético ·  léxico ·  morfosintáctico ·  ortográfico ·  semántico) (v. tamén Castrapo e compendio na Galipedia) |
**Kuduro** é un xénero musical e sobre todo un xénero de danza xurdidos en Angola. Hoxe en día, está tamén amplamente diseminado polas áreas suburbanas da cidade de Lisboa, Portugal. Tamén se ten popularizado no Brasil ultimamente, existindo algúns grupos e bandas de kuduro propios do Brasil, en especial nos suburbios das cidades de Río de Xaneiro e de Salvador[]. Está hoxe influenciado por outros xéneros como Sungura, Kizomba, Semba, Ragga e Rap.

Historia e características
--------------------------

### Estilo musical

As letras caracterízanse pola súa simplicidade e humor. Son xeralmente escritas en portugués, e moitas veces con algún vocabulario de linguas angolanas (por exemplo, kimbundo), tal como Da Dombolo (Dj SL), ou Salalê (Dog Murras). A banda que máis contribuíu na difusión deste estilo musical é a coñecida Buraka Som Sistema.

### Orixe

O kuduro xurdiu primeiro como unha danza e co pasar do tempo evolucionou a un xénero musical. Moi probabelmente, o nome *kuduro* provén tamén do kimbundo (lingua nacional de Angola), ou ben pola expresión que o nome mesmo xa supón, até mesmo polo propio estilo do baile.
**Krom Ngoy** (en khmer: ក្រមង៉ុយ) , nado en Andong Svay como **Ouk Ou** អ៊ុក អ៊ូ; en 1865 finado en 1936, foi un poeta e intérprete de *kse diev*khmer. A súa fama chegou tamén a Tailandia, onde cantou para o rei tailandés.

Traxectoria
-----------

Naceu nunha pequena aldea do concello de Kombol procedente dunha familia acomodada, seu pai era o xefe do concello e súa nai era filla dun xefe dun concello próximo. Estudou de mozo nun mosteiro budista e ordenouse como novizo budista. Na adolescencia deixou o mosteiro para axudar a seu pai e traballou tamén como recadador de impostos para o trono. En 1886 ordenouse monxe e practicou a *vipassana* (meditación) con varios mestres ata 1891 cando volveu á vida mundana traballando como secretario de seu pai e logo da morte deste na granxa familiar. Nas súas cancións e poemas trata da vida cotiá: o traballo no agro, a elección de esposa, a pobreza e as súas causas, a ignorancia, mais tamén do dominio dos estranxeiros sobre o pobo khmer, a perda da soberanía, e a decadencia da cultura e literatura khmer. Moitas veces os seus poemas beben das lendas e as tradicións populares

Cantou nunha audiencia para o rei Sisowath de Camboxa, quen lle deu o título de "Neak Preah Phee-rom Pheasa Ou" e o nomeou cantor da corte. Non escribía os seus poemas senón as cantaba como cancións chapei pero por invitación da directora do Instituto Budista en Phnom Penh, Suzanne Karpeles, recolléronse por escrito os seus poemas mentres os ía recitando/cantando e máis tarde publicounos o propio Instituto, entre eses volumes salientan *Chbab Laboek Thmey* e *Chbab Kekal Thmey*, ámbolos dous saídos do prelo en 1922.

Notas
-----

1. ↑  Instrumento tradicional de corda
2. ↑  Claire Ly (2007) *Retour au Cambodge: le chemin de liberté d'une survivante des Khmers rouges Témoins* Paris:Editions de l'Atelier, p. 50

|  |  |
| --- | --- |
| Control de autoridades | 
* Wd: Q4929923
* WorldCat
* VIAF: 81319840
* GND: 137079826
* SUDOC: 194592286

 |
|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

A **hiperostose cortical infantil**, tamén coñecida como **enfermidade de Caffey** ou **síndrome de Caffey-Silverman** é unha displasia ósea do grupo das hiperostoses. Caracterízase por un crecemento exacerbado das corticales dos ósos longos en forma de reacción perióstica, de causa non filiada. Foi descrita en 1930 por Roske e posteriormente caracterizada por Caffey e Silverman en 1945.

Epidemioloxía
-------------

Esta síndrome ten unha prevalencia baixa, afectando aproximadamente a 48/100000 nados vivos. Afecta por igual a doentes de ambos os sexos de até tres anos de idade.

Clínica
-------

Esta enfermidade afecta preferentemente aos ósos longos, afectando a diáfise dos mesmos e respectando metáfise e epífise. O cadro clínico cursa habitualmente coa aparición de dor de inicio brusco asociado a tumoración palpable na zona do óso afectado, non relacionado con traumatismos ou sobreesforzos previos. Os doentes poden presentar febre e alteracións analíticas inespecíficas.

Diagnóstico
-----------

O diagnóstico realízase mediante a historia clínica e un estudo de radioloxía convencional.

Evolución
---------

Na maior parte dos casos a hiperostose cortical infantil resólvese espontaneamente, non precisando tratamento médico ou cirúrxico, salvo analxesia.

Notas
-----

1. 1 2 3  "Hiperostosis cortical infantil. A propósito de tres casos" **78** (2). abr.-jun. 2006. Consultado o 4 de marzo de 2015.
2. 1 2 3 4 5  "Descripción del caso presentado en el número anterior: Hiperostosis cortical infantil. Enfermedad de Caffey" (PDF) **108** (4). 2010: 360-362. Consultado o 4 de marzo de 2015.
3. 1 2 3 4  "Síndrome de Caffey- Silverman. Presentación de un Caso." (PDF). 2010. Consultado o 4 de marzo de 2015.

|  |  |
| --- | --- |
|  | Wikimedia Commons ten máis contidos multimedia na categoría:  ***Hiperostose cortical infantil***  |

|  |  |
| --- | --- |
| Control de autoridades | 
* Wd: Q3801522
* MAG: 2777733752

 |

|  |  |
| --- | --- |
| Identificadores | 
* DiseasesDB: 29307
* DOID: DOID:4257
* eMedicine: 1258611
* GARD: 1051
* ICD-9: 756.59
* KEGG: H00613
* MeSH: D006958
* MeSH: C05.116.099.708.479
* NCIt: C118423
* OMIM: 114000
* Orphanet: 1310
* UMLS: C1861980

 |
Para outras páxinas con títulos homónimos véxase: Historia de Galicia (homónimos).

***Historia de Galicia*** é unha colección de libros en lingua castelá (sete tomos) do historiador galego Benito Vicetto, publicada entre 1865 (Tomo I) e 1873 (Tomo VII), en Ferrol, no establecemento tipográfico de Nicasio Taxonera.

Descrición
----------

A obra narra a historia de Galicia cunha perspectiva propia do romanticismo da época, abranguendo un período temporal que vai da prehistoria até o reinado de Isabel II.

Reedicións
----------

Xa postumamente, reeditouse na imprenta de La Colonia Española de Montevideo, en dous volumes, en 1880 (v. 1) e 1882 (v. 2), o primeiro incluíndo os tomos I, II, III e IV e o segundo incluíndo os tomos V, VI e VII.

En 1979 foi editada en facsímile por Alvarellos Editora. Tamén en 1979, foi editada, conxuntamente coa *Historia de Galicia* de Manuel Murguía nun total de 14 volumes, pola editorial da *Gran Enciclopedia Vasca*, co patrocinio da Real Academia Galega.

Notas
-----

1. ↑  Edición orixinal, en sete tomos en Galiciana.
2. ↑  Edición de Montevideo, en dous volumes na Biblioteca Nacional de España.
3. ↑  Edición de Montevideo, en dous volumes en Galiciana.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Historia de Galicia Modificar a ligazón no Wikidata*** |

### Outros artigos

* Historia de Galicia
* *Historia de Galicia* de Manuel Murguía

### Ligazóns externas

* *Historia de Galicia* en Galiciana. Biblioteca de Galicia.

|  |  |
| --- | --- |
| Control de autoridades | 
* Wd: Q111439473
* Galiciana: 8500

 |
Os humanos acostuman ver algúns comportamentos animais como divertidos ou humorísticos.
Para outras páxinas con títulos homónimos véxase: Humor (homónimos).
O **humor** é unha forma de entretemento e de comunicación humana, que ten a intención de facer que a xente sexa feliz e ría.

Características
---------------

O riso é unha das poucas cousas que individualizan o ser humano respecto a outros animais, aínda que estes mostran unha conduta parecida cando se enfrontan a situacións para eles absurdas ou incomprensíbeis: ensinar os dentes en sinal de ameaza. De aí que ensinar os dentes ou rir entre os humanos estea frecuentemente ligado a acontecementos que suscitan profunda inquietude no fondo do espírito: a morte (humor negro), o sexo etc... e incluso se fala ás veces da chamada risa nerviosa, como un acto fallado do subconsciente. A orixe do termo *humor* vén da teoría dos catro humores do corpo da medicina grega, que regulaban o estado de ánimo: a bile, a flegma, o sangue e a bile negra (ou atra bile). O carácter humorístico corresponde ao humor sanguíneo.

Existen diferentes tipos de humor adaptados a diferentes sensibilidades e grupos humanos. Por exemplo os meniños acostuman rirse máis das caídas ou dos choques, mais non comprenden tan ben a sutileza da sátira o da ironía.

Tamén hai diferenzas culturais do sentido do humor, que pode facer que o que é divertido nun sitio non faga graza noutro. Isto débese a que no humor conta moito o contexto.

Existen algunhas técnicas específicas de humor verbal, tales como a ironía, o sarcasmo, o xogo de palabras, a sátira, a parodia ou o paradoxo. E outras non verbais, referentes a acenos, posturas, caídas etc.

Téñense feito estudos máis ou menos serios respecto ao humor por parte de Aristóteles, Sigmund Freud, Arthur Schopenhauer ou Henri Bergson.

Á parte da vida corrente, como procedemento para evitar e curar as circunstancias traumatizantes da vida, o humor acostuma darse nos espectáculos e na literatura (literatura de humor) con certa frecuencia e forma unha parte moi importante de correntes literarias como o teatro do absurdo. Xéneros literarios cómicos son a comedia, o entremés, o chiste e o epigrama. O xénero cómico teatral da comedia provoca a catarse ou purificación do espectador inversamente ao xénero tráxico que o fai pola compaixón e as lágrimas: a comedia lógrao mediante a risa e o distanciamento. Platón afirmaba que a traxedia era o xénero literario máis parecido á verdade, namentres que o xénero cómico era o menos parecido, e esa foi a postura que sostivo Sócrates ao final do diálogo coñecido como o *Banquete*.

Humoristas famosos
------------------

* Benny Hill
* Cantinflas
* Jim Carrey
* Os Tonechos
* Farruco
* Les Luthiers
* Miguel Gila
* Irmáns Marx
* Steve Carell
* Andreu Buenafuente

|  |  |
| --- | --- |
| Control de autoridades | 
* Wd: Q35874
* BNCF: 9017
* BNF: 12144202n
* BRE: 4932395
* EBID: ID
* GND: 4026170-0
* JSTOR: humor
* LCCN: sh85147124

 |

|  |  |
| --- | --- |
| Identificadores | 
* MeSH: D020480

 |
Para outras páxinas con títulos homónimos véxase: Humanismo.
O **Humanismo** é unha manifestación ideolóxica e artística do Renacemento.

Os homes do Renacemento traballaron arreo no estudo das obras da antigüidade, explorando ruínas, salvando da destrución importantes manuscritos e relendo os exemplares que chegaron a Italia dende Constantinopla trala súa caída. Estes estudosos recibiron a protección de príncipes e Pontífices que estimularon as súas investigacións.

O estudo dunha cultura xurdida con antelación e á marxe da Igrexa fixo que no pensamento renacentista deixara de xirar en torno a Deus, como pasaba na Idade Media, para centrarse no Home e estima-los valores humanos: literatura, arte, ciencia, política. De aí o seu nome: Humanismo.

A exaltación destes valores e os descubrimentos xeográficos (España e Portugal) e técnicos crearon o orgullo e individualismo do home renacentista.

O Humanismo tivo, sobre todo, un carácter literario.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Humanismo renacentista***  |

### Outros artigos

* Eruditos bizantinos no Renacemento.
* Dante.
* Bocaccio.
* Petrarca.

|  |  |
| --- | --- |
| Control de autoridades | 
* Wd: Q846933
* BNCF: 13282
* BNF: 11944995n
* EBID: ID
* MAG: 2779782945
* Treccani: umanesimo

 |
A biota de Ediacara en contextover • conversa • editar-650 —–-640 —–-630 —–-620 —–-610 —–-600 —–-590 —–-580 —–-570 —–-560 —–-550 —–-540 —–-530 —–-520 —–-510 —–-500 —–-490 —  **Crioxénico****Ediacárico****Cámbrico**       ←Últimas comunidades ediacáricas←Últimos supostos ediacáricos←Embrións?←Última glaciación extensa←Primeiro megafósil ediacárico←Glaciación Gaskiers*Aspidella*  
discos*Charnia* neoproterozoico
(última era do Precámbrico)  
 Paleozoico
(primeira era do Fanerozoico)  
Escala do eixe: millóns de anos.
  
Referencias: Waggoner 1998, Hofmann 1990
A **glaciación Gaskiers** é un período do que se encontran amplos depósitos glaciares (por exemplo, diamictitas) que duraron 340 000 anos, datados entre hai 579,63 ± 0,15 e 579,88 ± 0,44 millóns de anos, é dicir, no final do período ediacariano, polo que é o último episodio glacial importante do Precámbrico.

Os depósitos atribuídos ao Gaskiers, asumindo que foron todos depositados ao mesmo tempo, atopáronse en oito paleocontinentes separados, que nalgúns casos estaban preto do ecuador (a unha latitude de 10-30°). A sección de 300 m de grosor que leva ese nome atopada en Gaskiers (Terra Nova) está chea de rochas intercaladas no depósito (*dropstones*) estriadas. Os seus valores isotópicos δ13C son realmente baixos (arredor do 8‰), o que concorda cun período de anormalidades ambientais. O estrato descansa xusto por riba dos fósiles máis vellos da biota de Ediacara, o que orixinou suxestións inicias como que o paso da glaciación puido achaiar o camiño para a evolución destes estraños organismos. Métodos de datación máis axeitados mostraron que hai de feito un oco de 9 millóns de anos entre as diamictitas e os microfósiles de hai 570 millóns de anos.

Notas
-----

1. ↑  Waggoner, Ben (1998). "Interpreting the Earliest Metazoan Fossils: What Can We Learn?". *Integrative and Comparative Biology* **38** (6): 975–982. ISSN 1540-7063. doi:10.1093/icb/38.6.975. Consultado o 8 de marzo de 2007.
2. ↑  Hofmann, H.J.; Narbonne, G.M.; Aitken, J.D. (1990). "Ediacaran remains desde intertillite beds in northwestern Canada". *Geology* **18** (12): 1199–1202. doi:10.1130/0091-7613(1990)018<1199:ERFIBI>2.3.CO;2.
3. 1 2 3 4  Pu, Judy P.; Bowring, Samuel A.; Ramezani, Jahandar; Myrow, Paul; Raub, Timothy D.; Landing, Ed; Mills, Andrea; Hodgin, Eben; MacDonald, Francis A. (2016). "Dodging snowballs: Geochronology of the Gaskiers glaciation and the first appearance of the Ediacaran biota". *Geology* **44** (11): 955. doi:10.1130/G38284.1.
4. ↑  F. M. Gradstein, Gabi Ogg, Mark Schmitz, *The Geologic Time Scale*, Elsevier, 2012, p. 428.


---

|  |  |
| --- | --- |
| Este artigo tan só é un bosquexo |  *Este artigo sobre xeoloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Parte do mosaico de Zliten, en Libia (Leptis Magna), do século II.
Un **gladiador** (en latín *gladiator*), "home de espada", era un combatente armado que entretiña ó público da República e do Imperio Romano en violentos enfrontamentos con outros gladiadores, animais salvaxes e criminais condenados. Algúns gladiadores eran voluntarios que arriscaban a súa posición social e legal e as súas vidas por estar na area. A maioría eran escravos desprezados, educados en condicións adversas, socialmente marxinados e segregados mesmo na morte.

Independentemente da súa orixe, os gladiadores ofrecían ós espectadores un exemplo da ética marcial de Roma, e loitando ou morrendo ben podían inspirar admiración e aclamación popular. Foron representados na arte culta e popular, e o seu valor como guerreiros foi conmemorado en numerosos obxectos de todo o mundo romano.

A orixe dos combates de gladiadores é un tema a debate. Hai evidencias deles nos ritos funerarios durante as Guerras púnicas do século -III, e posteriormente, axiña se converteronnunha característica esencial da política e da vida social no mundo romano. A súa popularidade levou a que os xogos fosen cada vez máis luxosos e caros.

Os xogos acadaron o seu apoxeo entre o século -I e o século II, mais finalmente decaeron no século V despois da adopción do cristianismo como a Igrexa do Imperio Romano no ano 380, aínda que os espectáculos con bestas (*venatio*) continuaron ata o século VI.

Reconstrución moderna
---------------------

* Gladiador en Tréveris, no 2005.Gladiador en Tréveris, no 2005.
* Nimes, 2005.Nimes, 2005.
* Carnuntum, Austria,  2007.Carnuntum, Austria, 2007.
* Vídeo dun espectáculo de loita en Alemaña, no 2011 (Retarius vs. Secutor, Thraex vs. Murmillo).

Véxase tamén
------------

### Ligazóns externas

* Britannia Gladiators *(en inglés)*

|  |  |
| --- | --- |
| Control de autoridades | 
* Wd: Q482999
* AAT: 300258488
* BNCF: 7826
* BRE: 2363324
* EBID: ID
* GEC: 0112150
* GND: 4157398-5
* NKC: ph120567

 |
**Gerardo Neira Flórez**, nado en 1839 e finado na Pobra do Caramiñal o 10 de abril de 1913, foi un político galego.

Traxectoria
-----------

Fillo de Ramón Neira Torre. Dono do Pazo de Saa en Sadurnín (Cenlle) e do pazo de Brandeso (en Brandeso, Arzúa). Casou con Eugenia Gasset Artime, irmá de Eduardo Gasset Artime. Foi secretario da Universidade de Santiago de Compostela. Foi elixido deputado polo distrito de Padrón nas eleccións de 1871 substituíndo ao seu cuñado Eduardo Gasset. En 1876 foi elixido polo distrito de Ordes. Foi gobernador civil de Ourense e Subsecretario do Ministerio de Graza e Xustiza. Foi membro activo da Real Sociedade Económica de Amigos do País de Santiago.

Notas
-----

1. ↑  Necrolóxica en *La Correspondencia Gallega*, 11-4-1913, p.2
2. ↑  Necrolóxica no *Diario de Pontevedra*, 12-4-1913, p. 1.

Véxase tamén
------------

### Ligazóns externas

* Carta aos electores do distrito de Padrón (1871)Arquivado 05 de marzo de 2016 en Wayback Machine. en Galiciana

|  |  |
| --- | --- |
| Control de autoridades | 
* Wd: Q12389983
* Arquivo Histórico de Deputados (1810-1977): 80010

 |
Instrumental de Hayabusa2Instrumental de Hayabusa2
Tras o fracaso da misión Hayabusa, a axencia xaponesa de exploración aerospacial, JAXA, lanzou en 2014 unha segunda misión, **Hayabusa2** co mesmo obxectivo, a recolección de mostras de asteroides, regresando con éxito o 5 de decembro de 2020 con mostras do asteroide Ryugu.

A cápsula descendeu en paracaídas no deserto de Woomera, Australia, ó igual que o fixera a súa predecesora.

Fotografía da totalidade de 162173 Ryugu, tomada por ONC-T (Optical Navigation Camera – Telescopic) a unha distancia de 12 km.Fotografía da totalidade de 162173 Ryugu, tomada por ONC-T (Optical Navigation Camera – Telescopic) a unha distancia de 12 km.
A recollida de mostras fíxose en dúas ocasións, en febreiro de 2019, ó descender sobre o asteroide, e en xullo de 2019 ó lanzar un impacto explosivo (o Small Carry-on Impactor, SCI) para chegar a capas máis profundas. SCI, un proxectil de cobre de 2,5 kg, impactou na superficie do asteroirde Ryugu, de 900 m de diámetro, a uns 2 km/s.

Notas
-----

1. ↑  Press, The Associated (2020-12-05). "Video: Japanese Space Capsule Ferries Bits of Asteroid to Earth". *The New York Times* (en inglés). ISSN 0362-4331. Consultado o 2020-12-06.
2. ↑  "Hera team congratulates JAXA on asteroid sample return". *www.esa.int* (en inglés). Consultado o 2020-12-06.

|  |  |
| --- | --- |
| Control de autoridades | 
* Wd: Q2113134
* NSSDC ID: 2014-076A
* SCN: 40319

 |

|  |  |
| --- | --- |
|  | Wikimedia Commons ten máis contidos multimedia na categoría:  ***Hayabusa2*** |
O **Hawker Typhoon** foi un cazabombardeiro británico usado durante a segunda guerra mundial. Comezou a deseñarse en 1937 paralelamente co Hawker Tornado como substituto do Hurricane. O Tornado e o Typhoon tiñan a mesma célula, pero montaban distinto motor, e finalmente ao non ser satisfactorio o motor do Tornado cancelaríase o seu proxecto. O prototipo do Thypoon voaría en febreiro de 1940 e ordenouse a súa produción. Foi un bo cazabombardeiro, espacializado sobre todo en misións contracarro. Construíronse 3.270 exemplares.

Alcumado como *Tiffy* na RAF, a súa intrución en servizo estivo chea de problemas, e durante varios meses o avión tivo un dubidoso futuro. En 1941 a *Luftwaffe* incorporou o Focke-Wulf Fw 190 e ao ser o único caza da RAF capaz de interceptar ao Fw 190 a grande altitude, oe Typhoon adoptou o novo rol de interceptador a grandes alturas. Tamén realizou labores de interceptador nocturno e de caza de longo alcance. Cara finais de 1942 foi equipado con bombas, e un ano despois con foguetes de ataque ao chan. Con estas armas o Typhoon converteuse nun dos melloras avións de ataque a terra da segunda guerra mundial.

|  |  |
| --- | --- |
| Control de autoridades | 
* Wd: Q662123
* EBID: ID
* GND: 4305276-9
* LCCN: sh85139162

 |
***Heaven Upside Down*** é o décimo álbum de estudio da banda estadounidense de metal industrial Marilyn Manson, publicado o 6 de outubro de 2017 a través dos selos Loma Vista Recordings e Caroline International. O disco tiña o título de traballo *Say10* e inicialmente ía ser editado o día de San Valentín. Porén, o lanzamento adiouse debido a que Manson non estaba contento coa calidade do disco nesas datas, a banda tiña concertos comprometidos, e o produtor Tyler Bates tiña programados traballos con varias bandas sonoras. Posteriormente adiouse aínda máis debido á morte do pai de Manson, Hugh Warner, que morreu durante a produción do traballo e ao que a banda dedicou o álbum. 

O disco conta con moitos dos músicos que participaron no anterior álbum da banda, *The Pale Emperor*, como Bates e Gil Sharone. Twiggy Ramírez, baixista da banda durante moitos anos, non participou nas sesións de gravación a pesar de que inicialmente Manson suxeríu que podería facelo. Twiggy deixou o grupo despois do lanzamento do álbum despois de que unha antiga moza o acusase de violación. Foi substituído nos seguintes concertos polo antigo baixista de The Mars Volta Juan Alderete.

Listaxe de cancións
-------------------

Todas as letras escritas por Marilyn Manson, toda a música composta por Tyler Bates.

| N.º | Título | Duración |
| --- | --- | --- |
| 1. | "Revelation #12"   | 4:42 |
| 2. | "Tattooed in Reverse"   | 4:24 |
| 3. | "We Know Where You Fucking Live"   | 4:32 |
| 4. | "Say10"   | 4:18 |
| 5. | "Kill4Me"   | 3:59 |
| 6. | "Saturnalia"   | 7:59 |
| 7. | "Jesus Crisis"   | 3:59 |
| 8. | "Blood Honey"   | 4:10 |
| 9. | "Heaven Upside Down"   | 4:49 |
| 10. | "Threats of Romance"   | 4:37 |
| 47:29 |

| *Heaven Upside Down* |
| --- |
| N.º | Título | Duración |
| 11. | "Kill4Me" (Mystery Skulls Remix) | 3:39 |
| 51:08 |

Notas
-----



|  |  |
| --- | --- |
| Control de autoridades | 
* Wd: Q26252637
* AllMusic: mw0003108390
* Discogs: 1247140
* Metacritic: marilyn-manson
* MusicBrainz: ID

 |
Diagrama do trastuzumab (en azul) unido ó dominio extracelular de HER2/neu.

|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

O **HER2/neu**, coñecido tamén como **ErbB2** e designado como cúmulo de diferenciación **CD340** e **p185**, é un protooncoxene localizado no brazo grande do cromosoma 17, concretamente na rexión 17q21.1. O seu código é ERBB2 ERBB2. Codifica unha glicoproteína de 185 kDa con actividade tirosina quinasr no seu dominio intracitosólico. Trátase dun receptor para o factor de crecemento de tipo epidérmico humano, aínda que, á data non se lle coñecen ligandos e é considerado un receptor orfo. É clave para o crecemento e a división normal das células, polo que a súa expresión anormal está vinculada a procesos cancerosos. Converteuse nun importante marcador e diana de tratamento oncoxénico, especialmente do cancro de mama. A súa actividade encimática está descrita polo número EC 2.7.10.1 .

Sobreexprésase en arredor do 25-30% das pacientes con cancro de mama. Isto está asociado a unha incrementada actividade biolóxica do tumor, é dicir, unha taxa de división acelerada por maior resposta da célula ós niveis normais de factores de crecemento. Xeralmente é indicativo dunha evolución desfavorable do cancro de mama. As pacientes con cancro de mama que presentan amplificación de HER2/neu presentan xeralmente unha forma máis agresiva de cancro, ademais dunha maior resistencia a tratamentos convencionais. Existe por exemplo unha gran probabilidade de resistencia ó tratamento endócrino con tamoxifeno. Porén, son pacientes que responden mellor ó tratamento combinado de quimioterapia con trastuzumab, un anticorpo monoclonal humanizado que se dirixe contra o dominio extracelular do receptor Her2/neu, aumentando a taxa de supervivencia das pacientes.

Mediante a técnica FISH ou hibridación in situ fluorescente pódese determinar o número de copias que posúe o paciente a partir dunha biopsia de tecido, mediante o deseño dunha sonda específica que hibride co locus. Ademais, estudos de hibridación de tipo Southern, Western e Northern indicaron que a amplificación do xene se correlaciona cunha sobreexpresión do mesmo, o cal dá un valor prognóstico desfavorable.

Notas
-----

1. ↑  MORALES, Luisa, REIGOSA, Aldo, CALEIRAS, Eduardo et al. Expresión del HER2/neu en pacientes venezolanas con cáncer de mama localmente avanzado (en español). Invest. clín. [online]. mar. 2008, vol.49, no.1 [citado 4 de xuño de 2010], p.69-78. ISSN 0535-5133.
2. ↑  CABRERA MORALES, C. M.. Estudio comparativo de la amplificación de Her2/neu mediante FISH y PCR cuantitativa en tiempo real en tumores de mama (en español). Oncología (Barc.) [online]. 2005, vol.28, n.10 [citado 2010-06-05], pp. 26-30. ISSN 0378-4835. doi: 10.4321/S0378-48352005001000003.

|  |  |
| --- | --- |
| Control de autoridades | 
* Wd: Q415271
* MAG: 2776872082

 |

|  |  |
| --- | --- |
| Identificadores | 
* EC: 2.7.10.1
* MeSH: D018719
* MeSH: D08.811.913.696.620.682.725.400.009.400
* RefSeq: NP\_001005862
* UniProt: P04626

 |